Vaidotas Bacevičius

Vaidotas Bacevičius (g. 1975 m. rugsėjo 16 d. Vilniuje) – Lietuvos teisininkas, politinis veikėjas.

 Biografija 
1993 m. baigė Vilniaus Mindaugo vidurinę mokyklą, 2000 m. – Vilniaus universiteto Teisės fakultetą ir įgijo konstitucinės teisės magistro laipsnį. 2003 m. baigė Vilniaus universiteto Ekonomikos fakultetą ir įgijo verslo vadybos ir administravimo magistro laipsnį.

1994–1997 m. Vilniaus 2-ojo tardymo skyriaus prie Vidaus reikalų ministerijos tardytojas, dirbo Vilniaus miesto vyriausiajame policijos komisariate. 1997–1998 m. įmonės „Aivana“ teisininkas. 1998–1999 m. AB „Lietuvos energija“ Teisės ir valdymo biuro juriskonsultas.

1999–2005 m. Lietuvos Respublikos Seimo kanceliarijos Nacionalinio saugumo ir gynybos komiteto patarėjas. 2000–2008 m. Lietuvos Respublikos Vyriausiosios rinkimų komisijos narys. 2007–2008 m. UAB „Litusa“ generalinis direktorius. 2004–2008 m. dėstė konstitucinę teisę Mykolo Romerio universitete.

2008–2012 m. Seimo narys. 2013–2014 m. UAB „Tetas“ Administravimo departamento Teisės ir darbų saugos skyriaus vyr. teisininkas. 2014–2015 m. Advokato Lino Vilio ir partnerių kontoros advokato padėjėjas, nuo 2015 m. – šios kontoros advokatas.

2015–2018 m. Palangos savivaldybės tarybos narys.https://www.vrk.lt/2016-seimo/rezultatai?srcUrl=/rinkimai/102/rnk426/kandidatai/lrsKandidatasBiografija_rkndId-1104110.htmlhttp://www.palangostiltas.lt/konservatoriu+partija+ir+taryba+palikes+vaidotas+bacevicius+mano+partine+naryste+trukde+mano+profesinei+veiklai,7,2,8654.html 

Iki 2018 m. partijos Tėvynės sąjunga - Lietuvos krikščionys demokratai narys.

Žmona Nida.

 Nuorodos 
 2008 m. Lietuvos Respublikos Seimo rinkimai2008 m. Lietuvos Respublikos Seimo rinkimai – Tėvynės sąjunga – Lietuvos krikščionys demokratai – Iškelti kandidatai 

 Išnašos 

Kategorija:Lietuvos teisininkai
Kategorija:Seimo nariai
Kategorija:Palangos politikai